open-index/open-wikipedia-markdown huggingface dataset:
Մեթյու Դևիս

**Մեթյու Դևիս** (, ), ամերիկացի դերասան։ Մեծ ճանաչում է ստացել «Օրենքով շիկահերը» կատակերգությունում կատարած *Ուորներ Հանթինգթոն III*-ի և «Վամպիրի օրագրերը» սերիալում կատարած *[[Ալարիկ Զալցման]]ի* դերերի շնորհիվ։
մինի|Մեթյու Դևիս

### Վաղ տարիներ
Մեթյու Դևիսը ծնվել է 1978 թվականի մայիսի 8-ին Յութա նահանգի Սոլթ-Լեյք-Սիթի քաղաքում, ուսուցիչների ընտանիքում։ Սովորել է Վուդս-Քրոսս փոքրիկ քաղաքի միջնակարգ դպրոցում, որը գտնվում է Դոլթ Լեյք Սիթի քաղաքից ոչ հեռու։ Դպրոցն ավարտելուց հետո ընդունվել է Յութա նահանգի համալսարանը, որտեղ նա հետաքրքրվել է դերասանական արվեստով։ Համալսարանն ավարտելուց հետո մեկնել է Նյու Յորք և սովորել է Դրամատիկական արվեստների ամերիկյան ակադեմիայում։

## Կարիերա
2000 թվականին Դևիսը Ջոել Շումախերի «Վագրերի երկիր» ֆիլմում մարմնավորեց շարքային *Ջիմ Պաքստոնին*. այդ ֆիլմում նկարահանվել էր նաև Քոլին Ֆարելը։ Այդ դերը դարձավ Մեթի դերասանական կարիերայի սկիզբ։ Այնուհետև դրան հաջորդեց *Ուորներ Հանթինգթոն III*-ի դերը Ռոբերտ Լուկետիչի «Օրենքով շիկահերը» դրամայում, որի շնորհիվ դերասանը փառքի արժանացավ։

2006 թվականից մինչև 2007 թվականը նկարահանվել է հեռուտեսությունում, որտեղ մասնակցել է ABC հեռուստաընկերության «Ինչ կասեք Բրայանի մասին» տրագիկոմեդիայում։

2009 թվականին ստացել է Ալարիկ Զալցմանի դերը «Վամպիրի օրագրերը» հեռուտասերիալում, որը դարձել է Մեթի ամենալավ դերերից մեկը։ 
2012 թվականին նկարահանվել է «Պաշտանմունք» հեռուստասերիալի գլխավոր դերում՝ մարմնավորելով *[[բլոգգեր]] Ջեֆֆ Սեֆտոնի*ն։

## Անձնական կյանք
Հանդիպել է Զոուի Դեշանելի, Սելմա Բլերի, Սառա Լանկաստերի հետ։ Հարցազրույցներից մեկի ժամանակ դերասանը խոստովանել է, որ վերջին 10 տարվա ընթացքում կանանց հետ հարաբերությունները իրենից վերցրել են շատ էներգիա և ուժ։ Մեթը ուզում է ազատություն և ընտանիք ունենալու ոչ-մի ցանկություն չունի։

## Ֆիլմագրություն

## Արտաքին հղումներ
* Մեթյու Դևիսը Internet Movie Database կայքում
* Մեթյու Դևիսը Twitter կայքում

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Յուտայի համալսարանի շրջանավարտներ
Ժոզե Ֆեռաս դե Ալմեյդա Ժունիոր

**Ժոզե Ֆեռաս դե Ալմեյդա Ժունիոր** (, ), բրազիլացի նկարիչ, որն առավել հայտնի է *Ալմեյդա Ժունիոր* անվամբ։

## Կենսագրություն
Նկարիչը ծնվել է 1850 թվականի մայիսի 8-ին Իտու քաղաքում՝ Սան Պաուլու նահանգում։

Նրա նկարչական կարիերան սկսվեց այն պահից, երբ աշխատում էր որպես զանգահար «Կանդելարիի Տիրամայր» () եկեղեցում։ Այնտեղ նա ստեղծեց որոշ ոչ մեծ ստեղծագործություններ հոգևոր թեմաներով։ Եկեղեցու գլխավոր քահանան տպավորվել էր սիրողական նկարչի աշխատանքներով։ Արդյունքում նա գումարներ հավաքեց և Ժունիորին ուղարկեց Ռիո դե Ժանեյրո՝ կերպարվեստի դասերի։ 1869 թվականին ապագա նկարիչը ընդունվեց *Academia Imperial de Belas Artes* ակադեմիա, որտեղ սովորեց Վիկտոր Մեյրելիսի և Պեդրու Ամերիկոյի հետ։ Ակադեմիան ավարտելուց հետո նա վերադարձավ Իտու և բացեց սեփական արվեստանոցը, որպեսզի հետագայում պայքարեր Եվրոպա մեկնելու և կատարելագործվելու համար։

Եվրոպա Ալմեյդա Ժունիորը հասավ 1876 թվականին։ Երբ Բրազիլիայի կայսր Պեդրու II-ն այցելեց Սան Պաուլու նահանգ,  դիտեց նկարչի աշխատանքները։ Հիանալով և տպավորվելով դրանցից, նա առաջարկեց հովանավորել նկարչի ուսումը Փարիզում։ Այսպիսով՝ կայսեր հրամանով նշանակվեց ամենամսյա 300 ֆրանկ գումար։

Ալմեյդան տեղավորվեց Մոնմարտրում և ընդունվեց գեղարվեստի դպրոց ()։ Նա դարձավ Ալեքսանդր Կաբանելի աշակերտներից մեկը։ Մասնակցել է փարիզյան 4 նկարչական սալոններին։

Նա մնաց Փարիզում մինչև 1882 թվականը, հետո կարճատև այցով մեկնեց Իտալիա և վերադարձավ հայրենիք։ Այստեղ ցուցադրեց իր եվրոպական շրջանի աշխատանքները։ Հաջորդ տարի Ժունիորը Սան Պաուլուում բացեց նկարչական արվեստանոց, որտեղ սկսեց և՛ նկարել, և՛ դասավանդել։ 1884 թվականին նա ցուցադրեց իր աշխատանքները *Exposição Geral de Belas Artes* -ում և արժանացավ բրազիլական կայսրության բարձրագույն ասպետական պարգևի՝ Վարդի շքանշանի։

Մեկ տարի անց Վիկտոր Մեյրելիսն առաջարկեց նրան ակդեմիայի պատմական գեղանկարչության պրոֆեսորի աշխատանքը, սակայն վերջինս հրաժարվեց և գերադասեց մնալ և աշխատել Սան Պաուլուում։ 1887-ից 1896 թվականներին նկարիչը ևս երեք անգամ ուղևորվեց Եվրոպա։ Սկսեց ավելի հաճախակի անդրադառնալ աստվածաշնչյան թեմաներին։ 1898 թվականին ստացավ Ակադեմիայի ոսկե մեդալ։

Բրազիլացի նկարչի կյանքին 1899 թվականի նոյեմբերի 13-ին վերջ տվեց նրա զարմիկը՝ *José de Almeida Sampaio*-ն, վայրագորեն սպանելով հանճարեղ նկարչին։

## Պատկերասրահ

File:Almeida Júnior - Votorantim Waterfall - Google Art Project.jpg|*Votorantim ջրվեժը*
File:Almeida Júnior - The Inopportune - Google Art Project.jpg|*Inopportune*, 1898
File:Almeida Júnior - Interrupted Whetting - Google Art Project.jpg|*Ընդհատված աշխատանք*, 1894
File:Almeida Júnior - Caipira Cutting Tobacco - Google Art Project.jpg|*Ծխախոտի տերևներ կտրատող գյուղացին*, 1893
File:Almeida Júnior - Saudade (Longing) - Google Art Project.jpg|*Saudade *


## Ծանոթագրություններ

## Արտաքին հղումներ
* José Ferraz de Almeida Júnior 
* Almeida Júnior
* Ժոզե Ֆեռաս դե Ալմեյդա Ժունիոր
* Ժոզե Ֆեռաս դե Ալմեյդա Ժունիոր (1850–1899) 

Կատեգորիա:19-րդ դարի նկարիչներ
Կատեգորիա:Բրազիլացի արվեստագետներ
Կատեգորիա:Բրազիլացի նկարիչներ
Միքայել Առաքելյան (այլ կիրառումներ)

**Միքայել Առաքելյան** անունը կարող է վերաբերել հետևյալ անձանց.

* Միքայել Առաքելյան (բեմանկարիչ) (1923 - 2009), հայ բեմանկարիչ։
* Միքայել Առաքելյան (անասնաբույծ) (1905-1985), հայ անասնաբույծ, գյուղատնտեսական գիտությունների դոկտոր, պրոֆեսոր։
* Միքայել Առաքելյան Անտոնի (1913-1976), հայ լրագրող։
Միքայել Առաքելյան (բեմանկարիչ)

**Միքայել Միքայելի Առաքելյան** (), հայ բեմանկարիչ, նկարիչ-բեմադրող, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Միքայել Առաքելյանը ծնվել է Լենինականում։ 1940-1942 և 1946-1948 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։

1942-1946 թվականներին մասնակցել է Երկրորդ համաշխարհային պատերազմին, կռվել Հովհաննես Բաղրամյանի հրամանատարության ներքո։ Առաքելյանը որպես ականանետային դասակի, ապա 120-րդ ականանետային մարտկոցի հրամանատար թշնամու դեմ կռվել է Հյուսիսային Կովկասում, Ուկրաինայում, Բելոռուսիայում, մասնակցել Քյոնիգսբերգի, Պրահայի, Բեռլինի ազատագրմանը։ 2-րդ Ուկրաինական և 3-րդ Բելոռուսական ռազմաճակատներում ցուցաբերած արիության համար արժանացել է գվարդիայի լեյտենանտի կոչմանը, պարգևատրվել «Հայրենական մեծ պատերազմի» առաջին և երկրորդ աստիճանի մեդալներով։

1955 թվականին ավարտել է Երևանի գեղարվեստա-թատերական ինստիտուտը։ Ավարտելուց հետո աշխատել է ռեժիսորի ասիստենտ, դեկորատոր, այնուհետև՝ բեմադրող նկարիչ։ Մասնակցել է Երևանի Նկարչի տանը կազմակերպվող ցուցահանդեսներին։

## Գիրք
2006 Միքայել Միքայելի Առաքելյան։ «Սերգեյ Իոսիֆովիչ Փարաջանով – Ինչպես էր ստեղծվում «Նռան գույնը» ֆիլմը և այլն» (Микаел Микаелович Аракелян. «Сергей Иосифович Параджанов – Как создавался художественный фильм Цвет граната и другое»). ISBN 99930-4-564-0

## Ֆիլմերի նկարիչ
* «Նռան գույնը» (Սայաթ-Նովա) 1969
* «Մենք ենք, մեր սարերը»
* «Ժայռ»
* «Առաջին սիրո երգը»
* «Բարև, ես եմ»
* «Հայրիկ»
* «Արփա-Սևան»
* «Ճանապարհ», 1961
* «Ավդոյի մեքենան», 1966
* «Հեղնար աղբյուր», 1970
* «Ջուրը մեր հանապազօրյա», 1975
* «Ձնծաղիկներ և էդելվեյսներ», 1981

## Պարգևներ
*Հայրենական մեծ պատերազմի առաջին աստիճանի շքանշան
*Հայրենական մեծ պատերազմի երկրորդ աստիճանի շքանշան

## Ծանոթագրություններ

Կատեգորիա:Հայ բեմանկարիչներ
Կատեգորիա:Հայրենական մեծ պատերազմի հայ մասնակիցներ
Խեսուս Վալյեխո

**Խեսուս Վալյեխո** (իսպ.՝ Jesús Vallejo Lázaro, ), իսպանացի պրոֆեսիոնալ ֆուտբոլիստ, պաշտպան։ Ներկայումս հանդես է գալիս «Ռեալ Մադրիդ» ֆուտբոլային ակումբում։

## Ակումբային կարիերա
«Սարագոսայի» ակադեմիային Վալյեխոն միացել է 2007 թվականին՝ 10 տարեկանում։ Պրոֆեսիոնալ դեբյուտը նշել է «Ռեկրեատիվո Հուելվայի» դեմ խաղում 2014 թվականի օգոստոսի 23-ին։ 2014 թվականի դեկտեմբերի 26-ին երկարաձգել է իր ակումբի հետ պայմանագիրը մինչև 2019 թվականը։ Ընդհանուր առմամբ թիմի կազմում մասնակցել է 31 հանդիպման և դարձել մեկ գոլի հեղինակ։

### «Ռեալ Մադրիդ»
2015 թվականի հուլիսի 31-ին Վալյեխոն 6 տարվա պայմանագիր է կնքել «Ռեալ Մադրիդի» հետ։ Ակումբը նրա համար վճարել է 6 միլիոն եվրո։

###### «Սարագոսա» (վարձավճար)
«Ռեալ Մադրիդ» տեղափոխվելուց անմիջապես հետո Վալյեխոն 1 տարվա վարձավճարով վերադարձավ «Սարագոսա»։

###### «Այնտրախտ Ֆրանկֆուրտ» (վարձավճար)
2016 թվականի հուլիսի 12-ին Վալյեխոն 1 տարվա վարձավճարով տեղափոխվեց գերմանական «Այնտրախտ Ֆրանկֆուրտ»։

###### Վերադարձ «Ռեալ Մադրիդ»
2017 թվականի հուլիսի 7-ին Վալյեխոն վերադարձավ «Ռեալ Մադրիդ»։ Նա վերցրեց 3 համարի մարզաշապիկը, որը նախկինում կրում էր Պեպեն։

## Միջազգային կարիերա
Խեսուսը հանդես է եկել Իսպանիայի երիտասարդական և մանկապատանեկան թիմերում։ 2015 թվականին մասնակցել է Եվրոպայի մինչև 19 տարեկանների առաջնությանը և դարձել չեմպիոն։

## Ձեռքբերումներ
### Ակումբային

###### «Այնտրախտ Ֆրանկֆուրտ»
* Գերմանիայի գավաթ. երկրորդ տեղ 2016-2017

### Միջազգային
###### Իսպանիա
* Եվրոպայի մինչև 19 տարեկանների առաջնություն. 2015

## Ծանոթագրություններ

## Արտաքին հղումներ
* Վալյեխոյի պաշտոնական Ինստագրամի էջը
* Վալյեխոն transfermarkt-ում
* Վալյեխոն soccerbase.com-ում
* Վալյեխոն WhoScored.com կայքում
* Վալյեխոն Ռեալ Մադրիդի պաշտոնական կայքում
* Վալյեխոն ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Ալբասետեի ֆուտբոլիստներ
Կատեգորիա:Իսպանացի օլիմպիական մեդալակիրներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանացի օլիմպիական մարզիկներ
Վամպիրի օրագրերը (6-րդ եթերաշրջան)

**[[Վամպիրի օրագրերը]]** սերիալի վեցերորդ եթերաշրջանը նկարահանվել է 2014 թվականի փետրվարի 13-ին, իսկ պրեմիերան եղել է 2014 թվականի հոկտեմբերի 2-ին։

## Դերերում
### Հիմնական դերեր
* Փոլ Ուեսլի - Ստեֆան Սալվատոր (22 էպիզոդ)
* Իան Սոմերհոլդեր - Դեյմոն Սալվադոր (22 էպիզոդ)
* Նինա Դոբրև - Ելենա Ջիլբերտ (22 էպիզոդ)
* Կատերինա Գրեմ - Բոննի Բենեթ (18 էպիզոդ)
* Քենդիս Աքոլա - Քերոլայն Ֆորբս (20 էպիզոդ)
* Զաք Ռորիգ - Մեթթ Դոնովան (17 էպիզոդ)
* Մեթյու Դևիս - Ալարիկ Զալցման (17 էպիզոդ)
* Սթիվեն Ռ. Մակքուին - Ջերեմի Ջիլբերտ (12 էպիզոդ)
* Մայքլ Մալարկի - Էնզո (17 էպիզոդ)
* Մայքլ Տրևինո - Թայլեր Լոքվուդ (15 էպիզոդ)

### Երկրորդական դերեր
* Քրիս Վուդ - Կայ Պարկեր (16 էպիզոդ)
* Ջոդի Լին Օ’Կիֆ - Ջոսետ "Ջո" Լաֆլին (17 էպիզոդ)
* Պենելոպա Միթչել - Լիվ (12 էպիզոդ)
* Մարգարետ Պակինտաիր - Լիզա Ֆորբս (9 էպիզոդ)
* Կրիս Բրոշու - Լյուկ (7 էպիզոդ)
* Էնի Վերշինգ - Լիլիան "Լիլի" Սալվատոր (7 էպիզոդ)
* Տրիստին Մայս - Սարա Նելսոն (7 էպիզոդ)

### Հյուր դերեր
* Կրիս Կազինս - Ջոշուա Պարկեր (4/22)
* Կրիս Վիլյամ Մարտին - Զակ Սալվատոր (1/22)
* Ջեիսն Մակդոնալդ - Գրեյսն Ջիլբերտ (1/22)

Կատեգորիա:Վամպիրի օրագրերը
Կատեգորիա:2015 հեռուստասերիալի եթերաշրջաններ
Կատեգորիա:2014 հեռուստասերիալի եթերաշրջաններ
Պեշտ

**Պեշտի մարզ** (), վարչական միավոր Հունգարիայի Հանրապետության կենտրոնական հատվածում։ Համարվում է Հունգարիայի երկրորդ ամենամեծ մարզը։

Պեշտի մարզի վարչական կենտրոնը համարվում է Բուդապեշտ քաղաքը, որը հանդիսանում է նաև Հունգարիայի մայրաքաղաքը։

Աշխարհագրորեն մտնում է *Կենտրոնական Հունգարիա* տարածաշրջանի մեջ։ Ներառում է անկախ 186 շրջաններ կամ մունիցիպալիտետներ։

Կան նաև մի շարք քաղաքային և գյուղական բնակավայրեր։

## Բնակչություն
Ըստ 2011 թվականի Հունգարիայի մարդահամարի տվյալների, Պեշտի մարզը ունեցել է 1,217,476 մարդ բնակչություն։ Բնակչության խտությունը՝ 190 մարդ/կմ²։

Բնակչությունը բազմակազ եմ։ Բնակչության ճնշող մեծամասնությունը հունգարներն են, որոնք կազմում են ամբողջ բնակչության 93.5 %-ը։ Պաշտոնական լեզուն համարվում է Հունգարիայի պաշտոնական լեզուն՝ հունգարերեն։

Երկրորդ խոշոր էթնիկական փոքրամասնությունը գերմանացիներն են (1.7 %)։ Կան նաև մեծ քանակությամբ գնչուներ, թուրքեր, հույներ և այլազգիներ։

Ամենատարածված կրոնը Քրիստոնեության կաթոլիկ ճյուղն է։ Պեշտի մարզի բնակչության կեսից մի փոքր ավելին (53 %) դավանում է այդ կրոնը։

Տարածված է կալվինականների և լյութերականների ուսմունքները։

Արևելյան կաթոլիկ եկեղեցիները և հույն ուղղափառ եկեղեցին ամենամեծ տարածում ունեցող եկեղեցիներից է։

## Ծանոթագրություններ

Կատեգորիա:Հունգարիայի մարզեր
Կատեգորիա:Հունգարիայի վարչական բաժանում
Ղուկաս Սիրունյան

**Ղուկաս Տիգրանի Սիրունյան** (), հայ բանաստեղծ, մանկագիր։ Հայաստանի գրողների միության անդամ (1980)։ ԽՄԿԿ անդամ 1979 թվականից։

## Կենսագրություն
1971 թվականին ավարտել է Երևանի պետական համալսարանի բանասիրական ֆակուլտետը, այնուհետև հայոց լեզու և գրականություն է դասավանդել Սևանի Գեղամավան գյուղի դպրոցում, 1972-1978 թվականներին աշխատել է «Աշտարակ» թերթի խմբագրությունում, 1978-1989 թվականներին՝ «Գարուն» ամսագրի պոեզիայի բաժնի վարիչ։ 1989-1992 թվականներին աշխատել է Հայաստանի մշակույթի ֆոնդում, 1992-1993 թվականներին՝ ռադիոհեռուստապետկոմի մանկապատանեկան հաղորդումների գլխավոր խմբագիր, 1993-1994 թվականներին՝ «Ազատամարտ» թերթում, 1996-1997 թվականներին՝ Արագածոտնի մարզային «Կանթեղ» թերթում, 1997-1998 թվականներին՝ «Պարտեզ» մանկական ամսագրի գլխավոր խմբագիր։ 1998-2010 թվականներին եղել է ՀՀ պաշտպանության նախարարության լրատվության և քարոզչության վարչության գլխավոր խմբագիրը։

Գրել է մեծերի և մանուկների համար։ Թարգմանվել է մի քանի լեզուներով։ Գրել է նաև կինոսցենարներ։ Հեղինակ է ավելի քան 23 գրքերի։

## Պարգևներ, մրցանակներ
* «Հայը 21-րդ դարասկզբին» գրական մրցանակ «Ուշացած կապիկներ» վեպի համար, 2007
* ՀԳՄ Վախթանգ Անանյանի անվան մանկապատանեկան գրականության մրցանակ «Տառափնջիկ» մանկական ժողովածուի համար, 2011
* ՀԳՄ Ստեփան Զորյանի անվան մանկապատանեկան գրականության մրցանակ, «Աստղածաղիկ» մանկական բանաստեղծությունների ժողովածուի համար, 1988
* ՀՀ Նախագահի մրցանակ (Բաց արեք, ես եմ բանաստեղծությունների համար), 2017

## Երկեր
* Իմ թվերը (բանաստեղծություններ), Երևան, 2013։
* Կակտուսի սերը (մանկական պատմվածքներ), Երևան, 2013։
* Ուշացած կապիկներ (վեպ), Երևան, 2007։
* Վերջին խոսքի պես (բանաստեղծություններ), Երևան, 2007։
* Ականջօղեր հայրենիքիս (բանաստեղծություններ), Երևան, 2003։

## Ծանոթագրություններ

## Արտաքին հղումներ
* Նշագիր՝ Ղուկաս Սիրունյան

Կատեգորիա:ԵՊՀ շրջանավարտներ
Կատեգորիա:ԽՄԿԿ անդամներ
Կատեգորիա:Հայ բանաստեղծներ
Կատեգորիա:Հայ մանկագիրներ
Կատեգորիա:Հայաստանի գրողների միության անդամներ
Կատեգորիա:Պողոսյան մրցանակի դափնեկիրներ
Կատեգորիա:Ռուսերենից հայերեն թարգմանիչներ
Քարե Դարդ

**«Քարե Դարդ»**, հայկական սիթքոմ։ Պրեմիերան տեղի է ունեցել 2015 թվականի դեկտեմբերի 8-ին  և ավարտվել է 2017 թվականի հունիսի 16-ին։ Նկարահանման աշխատանքներին աջակցել է «ATV» հեռուստաընկերությունը։

## Սյուժե
Սյուժեի հիմքում ընկած է մեր ժամանակների պարտքեր ունեցող երիտասարդ, որը ժամանակի մեքենայի միջոցով տեղափոխվում է քարե դար, որտեղ նա սկսում է իր գործունեությունը։ Սկզբում նրան ցանկանում են վառել, սակայն նա ասում է որ իրեն ուղղարչկել է կրակի աստվածը և որ ինքը կարող է ցեղ կրակ բերել։ Քանի որ նրան Գոգոն էր գտել նա ապրում է Գոգոյի և Նինիյի տանը։ Մոսոն սիրահարվում և սկսում է ընկերություն անել Սիսիի հետ, որը ցեղապետի աղջիկն է։

## Հյուր դերեր

## Դերերում

## Սաունդթրեք
Սիթքոմի սաունդթրեքը կատարում է Սիլվա Հակոբյանը։

## Հակասություններ
*Սիթքոմի հերոսը ժամանակի մեքենայով տեղափոխվում է հին քարի դար (200 հազար տարի առաջ, ՄԹԱ 201444 թ.), որտեղ նկատում է դինոզավրերի։ Իրականում, քարե դարում դինոզավրերն արդեն իսկ վերացած են եղել 65 միլիոն տարի առաջ աստերոիդի (աստղակերպի) Երկրի վրա բախվելու պատճառով։
*75-րդ սերիայում Մոսոն ասում է, որ Հայկոն բուսակեր է, սակայն 37-րդ սերիայում Հայկոն ուտում է ցեղապետի խոցի մսի խորովածի կտոր։

## Ծանոթագրություններ

## Արտաքին հղումներ
* Քարե Դարդ youtube.com կայքում
* Քարե դարդ - ինֆորմացիա ֆիլմի մասին 
* «Քարե Դարդ»-ի էջը Արմֆիլմ.օրգ կայքում

Կատեգորիա:Հայկական սիթքոմներ
Կատեգորիա:2010-ականների հայկական հեռուստասերիալներ
Միքայել Առաքելյան (անասնաբույծ)

**Միքայել Արշակի Առաքելյան** (), հայ անասնաբույծ։ Գյուղատնտեսական գիտությունների դոկտոր (1957), պրոֆեսոր (1959)։

## Կենսագրություն
1933 թվականին ավարտել է Երևանի անասնաբուծական-անասնաբուժական ինստիտուտը։ 1944-1953 թվականներին եղել է Հայկական անասնաբուծության և կերարտադրության Գիտահետազոտական ինստիտուտի կենդանիների բուծման և ընտրասերման բաժնի վարիչ, 1965-1983 թվականներին՝ Երևանի անասնաբուծական-անասնաբուժական ինստիտուտի գենետիկայի և կենդանաբանության ամբիոնի վարիչ։

Աշխատանքները վերաբերում են ինբրիդային դեպրեսիայի և հետերոզիսի կենսաբանական էության, անասնաբուծության մեջ դրանց արդյունավետ օգտագործման, կենդանիների միապտղության և բազմապտղության ժառանգման օրինաչափություններին, իմունոգենետիկայի առանձին խնդիրներին։

## Ծանոթագրություններ

Կատեգորիա:Գյուղատնտեսական գիտությունների դոկտորներ
Կատեգորիա:Հայ անասնաբույծներ
Կատեգորիա:Հայ պրոֆեսորներ
Մարտինցի

**Մորտինցի** (), գյուղ Սերբիայի Հանրապետության Սրեմսկի օկրուգում։ Համարվում է օկրուգիի վեց գյուղերից ամենամեծը։

Տարածքը կազմում է 67 կմ²։ Գյուղը գտնվում է ծովի մակարդակից 85 մետր բարձրության վրա։ Հեռախոսային կոդը՝ (+381) 22:

## Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 3639 մարդ։

{| width="50%" style="background:transparent; "
| valign="top" width="50%" style="border:1px solid gray; " |

: Մարտինցի գյուղի բնակչության գրաֆիկ

## Ծանոթագրություններ

Կատեգորիա:Սերբիայի գյուղեր
Միջազգային պայմանագրերի իրավունքի մասին Վիեննայի կոնվենցիա

**Միջազգային պայմանագրերի իրավունքի մասին 1969 թվականի Վիեննայի կոնվենցիան** միջազգային կոնվենցիա է, որն ամրագրում է հիմնարար միջազգային-իրավական նորմերը, որոնք վերաբերում են միջազգային պայմանագրերի կնքմանը, ուժի մեջ մտնելուն, կիրառմանը, չեղյալ հայտարարմանը, մեկնաբանմանը և պահպանմանը։

Կոնվենցիան նախապատրաստել է ՄԱԿ-ի միջազգային իրավունքի հանձնաժողովը։ Կոնվենցիան ստորագրվել է Վիեննայում (Ավստրիա) 1969 թվականին։ Կոնվենցիան ուժի մեջ է մտել 1980 թվականին։ Ներկայումս կոնվենցիան ունի 114 մասնակից-պետություն։

Կոնվենցիան կիրառվում է այն պայմանագրերի նկատմամբ, որոնք գրավոր են կնքվել պետությունների միջև։ Այն պայմանագրերը, որոնք կնքվել են պետությունների կողմից միջազգային կազմակերպությունների հետ, ինչպես նաև միջազգային կազմակերպությունների միջև, կարգավորվում են պետությունների և միջազգային կազմակերպությունների միջև և միջազգային կազմակերպությունների՝ միմյանց միջև պայմանագրերի մասին իրավունքի 1986 թվականի Վիեննայի կոնվենցիայով։ 1986 թվականի կոնվենցիայի և միջազգային իրավունքի սովորույթային նորմերի հետ միասին՝ միջազգային պայմանագրերի իրավունքի մասին 1969 թվականի Վիեննայի կոնվենցիան հանդիսանում է միջազգային պայմանագրերի իրավունքի կարևորագույն աղբյուրը։

## Պայմանգրերի կնքումը և ուժի մեջ մտնելը
### Պայմանագրերի կնքումը

Յուրաքանչյուր պետություն իրավունք ունի կնքելու միջազգային պայմանագրեր, այսինքն տիրապետում է համապատասխան իրավունակության.
 
### Վերապահումները
### Պայմանագրերի ուժի մեջ մտնելը և դրանց ժամանակավոր կիրառումը

## Պայմանագրերի պահպանումը, կիրառումը և մեկնաբանումը
### Պայմանագրերի պահպանումը և կիրառումը

### Պայմանագրերի մեկնաբանումը
### Պայմանագրերը և երրորդ պետությունները

## Պայմանագրերի ուղղումները և պայմանագրերի փոփոխումը
## Պայմանագրերի չեղարկումը, դադարեցումը և գործողության կասեցումը

### Պայմանագրերի չեղարկումը
### Պայմանագրերի դադարեցումը և գործողության կասեցումը

### Ընթացակարգը
### Պայմանագրի չեղարկման, դադարեցման և գործողության կասեցման հետևանքները

## Դեպոզիտարիումները, ծանուցումները, ուղղումները և գրանցումը
## Ծանոթագրություններ

## Գրականություն
* А. Н. Талалаев. Право международных договоров: действие и применение договоров. М., 1985 г.
* Международное право. Учебник для вузов под ред. Г. В. Игнатенко и О. И. Тиунова. Глава 12. М., НОРМА—ИНФРА, 1999 г.http://bibliotekar.ru/mezhdunarodnoe-pravo-2/index.htm
* И. И. Лукашук. Современное право международных договоров. М., ИГПАН, 2004 г.

## Արտաքին հղումներ
* Текст Венской конвенции о праве международных договоров

Կատեգորիա:Ալբանիայի պայմանագրեր
Կատեգորիա:Ավստրիայի պայմանագրեր
Կատեգորիա:Բելգիայի պայմանագրեր
Կատեգորիա:Հայաստանի պայմանագրեր
Կատեգորիա:Միջազգային կոնվենցիաներ
Կատեգորիա:Ուկրաինայի պայմանագրեր
Կատեգորիա:Պայմանագրեր այբբենական կարգով
Կատեգորիա:ՄԱԿ-ի պայմանագրեր
Կատեգորիա:Միացյալ Թագավորության պայմանագրեր
Կատեգորիա:ԽՍՀՄ պայմանագրեր
Կատեգորիա:Լիտվայի պայմանագրեր
Կատեգորիա:Ճապոնիայի պայմանագրեր
Կատեգորիա:Իտալիայի պայմանագրեր
Կատեգորիա:Կիպրոսի պայմանագրեր
Կատեգորիա:Անդորրայի պայմանագրեր
Կատեգորիա:1969 Ավստրիայում
Քահանան Կադիսից

**Քահանան Կադիսից** (), Կադիս քաղաքից հայտնաբերված քահանայի բրոնզե և ոսկե ֆիգուր։

## Նկարագրություն
«Քահանան Կադիսից» տղամարդու բրոնզե և ոսկե ֆիգուրը հայտնաբերվել է 1928 թվականին Կադիս քաղաքում (Անդալուսիա, Իսպանիա)։ Այժմ գտնվում է Մադրիդի ազգային հնագիտական թանգարանում։ Թվագրվում է մ. թ. ա. 8-րդ դար։ Ֆիգուրը ներկայացնում է Պտահ աստծուն կամ Մելկատ տաճարի քահանային։ Ըստ վերջին ուսումնասիրությունների՝ ֆիգուրը կարող է լինել այն արձանախմբի ֆիգուրներից, որոնք ներկայացնում են ոչ-եգիպտացի աստվածներին, հավանաբար այն աստվածներին, ովքեր պահպանել են առևտուրը Միջագետքում։ Ֆիգուրի կեցվածքը, հագուստը, ինչպես նաև ձեռքերում պահված իրերը, դեմքի ոսկե երիզը բացահայտում են նրա աստվածային լինելը։

Նմանատիպ ֆիգուրներ տարածված են եղել Եգիպտոսում մ. թ. ա. 2-րդ դարում։ Երկաթի դարում դրանք ստեղծվում էին Փյունիկիայում և ավելի ուշ տարածում գտան Միջագետքում։

### Չափերը
Քանդակն ունի 12.9 սմ բարձրություն, 3.9 սմ լայնություն։

## Հայտնաբերում
Ֆիգուրը հայտնաբերվել է 1928 թվականին Կադիսում Telefónica շինության հիմնադրման ժամանակ։ Հայտնաբերողներն այն հանձնել են ճարտարապետ Ֆրանցիսկո Էռնանդես Ռուբիոյին։ Այնուհետև այն համալրել է Մադրիդի ազգային հնագիտական թանգարանի հավաքածուն։

## Գրականություն
* Edward Lipinski (Ed.), Dictionnaire de la civilisation phénicienne et punique, Brepols, Turnhout 1992, XXII + 502 p., 14 pl.
* (es) Asunción Martín: Sacerdote de Cádiz, M.A.N., 2008.

## Ծանոթագրություններ

Կատեգորիա:Թանգարանային նմուշներ
Կատեգորիա:Մ.թ.ա. 8-րդ դարի քանդակներ
Կատեգորիա:Մադրիդի ազգային հնագիտական թանգարանի նմուշներ
Սովորական պատերազմ

**Սովորական պատերազմը** (՝ սովորական, ավանդական, համընդունված, կոնվենցիոնալ պատերազմ), զինված բախում կամ զինված կոնֆլիկտ երկու կամ մի քանի պետության միջև, որը մղվում է միջազգային իրավունքի նորմերին համապատասխան։ Այդ նորմերն են. կոնֆլիկտի մասնակիցների իրավունքները, ռազմագերիների իրավունքները, խաղաղ բնակչության իրավունքները, ինչպես նաև՝ զանգվածային ոչնչացման միջոցների (ԶՈՄ) չկիրառումը (այդ թվում՝ միջուկային, քիմիական, կենսաբանական)։

Սովորական կամ կոնվենցիոնալ պատերազմի դրույթները նկարագրվում են Հաագայի կոնվենցիաներում, Պատերազմի զոհերի պաշտպանության մասին 1949 թվականի Վիեննայի Կոնվենցիաներում և 1977 թվականի դրանց կից Լրացուցիչ Արձանագրություններում, ՄԱԿ-ի Գլխավոր Ասամբլեայի, այսինքն՝ ՄԱԿ-ի Գլխավոր Վեհաժողովի բանաձևերում և այլ փաստաթղթերում։

## Հղումներ
Книга «Война и мир в терминах и определениях», статья 3.13. ОБЫЧНАЯ (КОНВЕНЦИОНАЛЬНАЯ) ВОЙНА 

Կատեգորիա:Ռազմական իրավունք
Ձնագնդի (ֆիլմ, 1895)

**Ձնագնդի** (), Լուի Ժան Լյումիերի համր, սև-սպիտակ, կարճամետրաժ կատակերգություն, որի պրեմիերան տեղի է ունեցել 1896 թվականի փետրվարի 7-ին Ֆրանսիայում։

## Սյուժե
Երեխաները ձնագնդի են խաղում։ Հանկարծ մի հեծանվորդ հայտնվում է թափվող ձնագնդիների տակ և ընկնում հեծանիվից։

## Ստեղծումը
Ֆիլմը նկարահանվել է Լիոնում։

## Արտաքին հղումներ
* DVD  Internet Movie Database կայքում

Կատեգորիա:Լյումիեր եղբայրների ֆիլմեր
Կատեգորիա:Ֆրանսիական ֆիլմեր
Կատեգորիա:1897 ֆիլմեր
Կատեգորիա:1890-ականների ֆրանսիական ֆիլմեր
Լուենա

**Լուենա** (), Իսպանիայում գտնվող մունիցիպալիտետ։ Մունիցիպալիտետը մտնում է Լոս Վալես Պասեգոս համայնքի մեջ։ Տարածքը կազմում է 90.8 կմ²։

Ըստ 2010 թվականի մարդահամարի տվյալների, բնակչությունը կազմում է 710 մարդ։

Կատեգորիա:Իսպանիայի բնակավայրեր
Կատեգորիա:Իսպանիայի մունիցիպալիտետներ
Կատեգորիա:Իսպանիայի քաղաքներ
Շահբա

**Շահբա** (), հնագույն քաղաք Սիրիայի Արաբական Հանրապետության հարավ-արևմուտքում՝ Ալ-Սուեյդայի մարզի համանուն գավառում։

Նախկինում եղել է Հռոմեական կայսրության Արաբիա նահանգի կենտրոնը։

Ըստ 2002 թվականի Սիրիայի Արաբական Հանրապետության կենտրոնական բյուրոյի մարդահամարի տվյալների, Շահբա քաղաքի բնակչությունը կազմում է 14,784 մարդ, որոնց ճնշող մեծամասնությունը արաբներն են։

Քաղաքի պաշտոնական լեզուն արաբերենն է։ Տարածված կրոնը՝ իսլամը։

## Ծանոթագրություններ

Կատեգորիա:Սիրիայի քաղաքներ
Ռոնալդ Ռոս

**Ռոնալդ Ռոս** (, ), հնդիկ բժիշկ և շոտլանդական ծագումնաբանության պարազիտոլոգ, 1902 թվականին բժշկության Նոբելյան մրցանակի դափնեկիր։

## Կենսագրություն
Ռոնալդ Ռոսը ծնվել է 1857 թվականի մայիսի 13-ին Ալմարում։ Երբ տղան դարձավ 8 տարեկան, նա գնում է Անգլիայում սովորելու։ Չնայած նրան, որ Ռոսն արվեստագետ երեխա էր, նա երազում էր դառնալ բանաստեղծ, արտիստ կամ երաժշտագետ, բազմաթիվ երգեր, բանաստեղծություններ, պատմվածքներ է հրապարակել։ Իսկ հայրը պնդում էր, որ երեխան զբաղվի բժշկությամբ։

1874 թվականին Ռոսը ընդունվում է բժշկական քոլեջ։ Ուսումն ավարտելուց հետո Ռոնալդը սկսում է աշխատել բրիտանական «Բժշկական օգնություն Հնդկաստանում» կազմակերպությունում։

Աշխատանքի առաջիկա մի քանի տարին նա մեծ ժամանակ էր զբաղեցնում մաթեմատիկայի ուսումնասիրությանը և համաշխարհային գրականությանը։ Ավելի ուշ մալարիայի տարածումը Հնդկաստանում Ռոսին դրդում են զբաղվել այս հիվանդության պատճառի ուսումնասիրությամբ։1888 թվականին նա մեկնում է Անգլիա, որտեղ անցնում է բակտերիալոգիայի կուրս։ Վերադառնալով զբաղվում է մալարիա հիվանդություն ունեցողների արյան ուսումնասիրությամբ։

Ռոսը կասկածում էր այդ ժամանակներում առաջադրված վարկածի վրա, որ մալարիայով վարակվելը  կարող է լինել օդակաթիլային ճանապարհով։ Նա մի քանի հոդված է գրել, որոնցում ցանկանում էր ապացուցել, որ մալարիան առաջանում է արյան մեջ աղիքային թույների կուտակման պատճառով։

1894 թվականին Ռոսը կրկին մեկնում է Անգլիա։ Այնտեղ ճակատագիրը նրան հանդիպացնում է Պատրիկ Մենսոնի հետ։ Մենսոնը հայտնում է Ռոսին իր առաջարկն այն մասին, որ մալարիան կարող է առաջանալ միջատների խայթոցի պատճառով, սակայն նա չէր կարողանում դա ապացուցել։ Վարկածն անմիջապես հետաքրքրեց Ռոսին։ Նա որոշում է ուսումնասիրել այն։
250px|մինի|Դոնալդ Ռոսի գերեզմանը
1902 թվականին Ռոսը ստացել է Նոբելյան մրցանակ «մալարիայի աշխատանքի համար, որում նա ցույց է տվել, թե ինչպես է վարակն անցնում օրգանիզմ և միաժամանակ հիմք է դրել հետագա հաջող ուսումնասիրությունների համար այդ բնագավառում»։

1909 թվականին նա ստացել է Թագավորական մեդալ։

Ռոնալդ Ռոսը մահացել է 1932 թվականի սեպտեմբերի 16-ին Լոնդոնում։

## Տես նաև
* Նոբելյան մրցանակ
* Բժշկության Նոբելյան մրցանակ
* Բժշկության կամ ֆիզիոլոգիայի Նոբելյան մրցանակի դափնեկիրների ցանկ

## Ծանոթագրություններ

## Արտաքին հղումներ
* Ռոնալդ Ռոսի կենսագրությունը

Կատեգորիա:20-րդ դարի բանաստեղծներ
Կատեգորիա:Անգլիացի բժիշկներ
Կատեգորիա:Անգլիացի բուսաբաններ
Կատեգորիա:Անգլիացի գիտնականներ
Կատեգորիա:Անգլիացի կենսաբաններ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Բրիտանացի բանաստեղծներ
Կատեգորիա:Բրիտանացի գրողներ
Կատեգորիա:Բրիտանացի մաթեմատիկոսներ
Կատեգորիա:Բրիտանացի նոբելյան մրցանակակիրներ
Կատեգորիա:Բրիտանացի վիպասաններ
Կատեգորիա:Բրիտանացի ֆիզիկոսներ
Կատեգորիա:Հնդիկ բժիշկներ
Կատեգորիա:Հնդկաստանում ծնվածներ
Կատեգորիա:Նոբելյան մրցանակի դափնեկիրներ
Հարված դարպասին 3

**Հարված դարպասին 3**՝ ֆիլմի պրեմիերան տեղի է ունեցել 2008 թվականին։ Գլխավոր դերերում էին Գրեյսոն Հոլտը և Լինդա Բոյդը։ Դրանից առաջ դուրս էին եկել «Հարված դարպասին 1» և «Հարված դարպասին 2» ֆիլմերը։

## Արտաքին հղումները
* 
*  
* The Official Home of the Hanson Bros.

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2008 ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան սպորտային ֆիլմեր
Կատեգորիա:Կանադական անգլերեն ֆիլմեր
Կատեգորիա:2000-ականների կանադական ֆիլմեր
Տպավորություն. Ծագող արև

**«Տպավորություն. Ծագող արև»** (), Կլոդ Մոնեի նկարը, որը ստեղծվել է 1872 թվականին։ Բնօրինակ տարածքը Հավրի հին նավահանգիստն է։ Նկարը պատկանում է իմպրեսիոնիզմի ոճին։

## Պատմություն
Կտավն առաջին անգամ ցուցադրվել է 1874 թվականին լուսանկարիչ Նադարի արվեստանոցում։ Լրագրող Լուի Լերուան իր «Իմպրեսիոնիստների ցուցահանդեսը» (Le Charivari, 1874 թիվ) թերթում գրում է. «Պատկերներն առավել ավարտուն կլինեին, քան այս «Տպավորությունը»»։

Այս աշխատանքը ցուցադրվում է Փարիզի Մարմոտան թանգարանում, որտեղից 1985 թվականին գողացվել էր նկարչի այլ կտավների հետ։ Գողացվածների շարքում էին նաև Օգյուստ Ռենուարի և Բերտա Մորիզոյի կտավները։

Կտավը գտնվել է հինգ տարի հետո միայն։ Իսկ 1991 թվականին բերվել է թանգարան և ցայսօր էլ ցուցադրվում է մյուս նմուշների հետ միասին։

## Ծանոթագրություններ

## Արտաքին հղումներ
* Musée Marmottan-Monet, ''Monet's Impression Sunrise, The Biography of a Painting'', P. de Carolis, M. Mathieu, D. Lobstein, 18 September 2014 - 18 January 2015
* "Monet's 'Impressionism' birth dated by Texas State's 'Celestial Sleuth'", University News Service, 2 September 2014 
* ''Impressionism : A Centenary Exhibition, the Metropolitan Museum of Art, December 12, 1974-February 10, 1975'', fully digitized text from The Metropolitan Museum of Art libraries

Կատեգորիա:1872 նկարներ
Կատեգորիա:Կլոդ Մոնեի նկարներ
Կատեգորիա:Արվեստի գողացված գործեր
Օրիա (գիր)

**Օրիա**, հնդկական օրիա լեզվի գիրը։

## Այբուբեն
### Բաղաձայն

### Ձայնավոր

### Թվեր

## Արտաքին հղումներ
* Օրիա 
* Պաշտոնական կայք

Կատեգորիա:Հնդկական գրեր
Ցուլն Օսունայից

**Ցուլն Օսունայից** (), մ. թ. ա. 5-րդ դարի վերջի կրաքարե իբերիական քանդակ, որը գտնվում է Մադրիդի ազգային հնագիտական թանգարանում` 38416 համարի ներքո։

## Նկարագրություն
Ցուլի պատկերով քանդակը հայտնաբերվել է իբերիական Օսունա քաղաքի (Սևիլյա, Իսպանիա) հնագիտական վայրում։ Սպիտակ քարից փորագրված ցուլը  (հավանաբար ստեղծվել է Տուրդետանի արհեստանոցում), եղել է թաղման ծիսակարգի հուշարձան։ Ըստ հավատալիքների այն ունեցել է պաշտպանիչ ուժ։

### Չափերը
Քանդակն ունի 64 սմ բարձրություն, 108 սմ երկարություն, 42.50 սմ լայնություն։

## Գրականություն
* Chapa, T., "La escultura zoomorfa ibérica en piedra", Madrid 1980, pp.&nbsp;633–636.
* Engel, A. y Paris, P., "Une fortesse ibérique à Osuna (Fouilles de 1903)", en Nouvelles Archives des Missions Scientifiques et Littéraires XIII, 1904, pp.&nbsp;357–487.

## Ծանոթագրություններ

## Արտաքին հղումներ
* Ayuntamiento de Osuna

Կատեգորիա:Թանգարանային նմուշներ
Կատեգորիա:Մ.թ.ա. 5-րդ դարի քանդակներ
Կատեգորիա:Մադրիդի ազգային հնագիտական թանգարանի նմուշներ
Կինը Սեռո դե լոս Սանտոսից

**Կինը Սեռո դե լոս Սանտոսից** (), մ. թ. ա. 2-րդ կամ մ. թ. ա. 3-րդ դարի իբերյան քանդակ, որը գտնվում է Մադրիդի ազգային հնագիտական թանգարանում։

## Նկարագրություն
Կրաքարե քանդակը ներկայացնում է ամբողջ հասակով կանգնած 1.3 մետր բարձրությամբ կնոջ ֆիգուր, որը հայտնաբերվել է 1870 թվականին Իսպանիայի Մոնտեալեգրե դել Կաստիլո համայնքի Ալբասետե քաղաքի Սեռո դե լոս Սանտոս սրբավայրից։

Քանդակը նաև անվանում են Gran Dama Oferente (Նվիրաբերող մեծ տիկինը), քանի որ նա ձեռքերով պահել է աման և այն առաջ մղելով՝ նվիրաբերում է։ Կնոջ հագի հանդերձները շքեղ են, պարանոցին ունի եռաշերտ զարդեր, որոնց ծածկում են մազերի հյուսերը, որոնցից աջակողմյանը կոտրվել է։ Փյունիկյան ազդեցությամբ ստեղծված Կինը Բասայից ֆիգուրի նման այս քանդակի հագուստները իջնում են զիգզագաձև։

[ձախից|thumb|110px|right|<small>'''Gran Dama Oferente (Նվիրաբերող մեծ տիկինը)''' ([Ազգային հնագիտական թանգարան (Մադրիդ)|Մադրիդի ազգային հնագիտական թանգարան)]]

### Չափերը
Քանդակն ունի 1.3 մետր բարձրություն։

## Ծանոթագրություններ

## Արտաքին հղումներ

**Spain: A History*, by Raymond Carr ISBN 0-19-280236-4
* F. Gómez, (1982)։ "Una réplica en barro de la Dama del Cerro de los Santos" in *Homenaje a C. Fernández Chicarro*.
* ARTEHISTORIA.com 
* Ficha en CERES 
* DAMA OFERENTE DEL CERRO DE LOS SANTOS

Կատեգորիա:Թանգարանային նմուշներ
Կատեգորիա:Մ.թ.ա. 2-րդ դարի քանդակներ
Կատեգորիա:Մադրիդի ազգային հնագիտական թանգարանի նմուշներ
Կատեգորիա:Կանանց քանդակներ
Տրինիդադ ֆոն Շոլց Հերմենսդորֆ

**Տրինիդադ ֆոն Շոլց Հերմենսդորֆ** (, 1867, Մալագա, Իսպանիա - ապրիլի 28, 1937, Վիեննա, Ավստրիա), իսպանացի բարեգործ, կոլեկցիոներ և ազնվական, ով կրում էր Պարսենտի 2-րդ հերցոգուհի տիտղոսը։ Առաջին կանանցից էր, ով 1927 թվականին Իսպանիայի խորհրդարանում պատգամավորական մանդատ ստացավ։

## Կենսագրություն
Տրինիդադ ֆոն Շոլց Հերմենսդորֆը ծնվել է 1867 թվականին Իսպանիայի Մալագա քաղաքում։ Բելվիս դե լաս Նավասի 1-ին մարկիզ Էնրիկե Գիլյերմո Շոլց-Հերմենսդորֆ ի Կարավակայի և Մարիա Մատիլդե ֆոն Բեար ի Գրունդի դուստրն է։ Ամուսնացել է մեքսիկացի դիվանագետ Մանուել դե Իտուրբե ի դել Վիլյարի հետ։ 1904 թվականին այրիանալով՝ ամուսնացել է Պարսենտի 9-րդ կոմս և 1-ին հերցոգ, Կոնտամինայի 10-րդ կոմս Ֆերնանդո դե լա Սերդա ի Կարվախալ Գանդ ի Կերալտի հետ։

Մեծապես հրապուրվել է արվեստով, Ռոնդայի, Ռեյ Մորոյի, Մադրիդի, Գուադալկասարի իր բնակարաներում արվեստի կարևոր գործերից հավաքածուներ ուներ․ այդ բնակարաններում ինտելեկտուալ երեկույթներ էր կազմակերպում ընկերների համար։

Հիմնադրել է Արվեստի ընկերների իսպանական միությունը՝ իսպանական ժողովրդական արհեստն առաջ տանելու, ցուցահանդեսներ կազմակերպելու, թանգարաններին նվիրատվություններով ապահովելու նպատակով։ Նրան հաջողվեց համագործակցել այնպիսի անձանց հետ, ինչպիսիք էին Էդուարդո Դատոն, նկարիչ Մորենո Կարբոներոն, պատմաբան Մենենդես Պելայոն։ Միության ցուցահանդեսները մեծ հաջողություն ունեին։ Դրանք նպաստեցին հախճապակու արտադրությանը․ ծաղկեցին Տալավերայի, Ֆախալաուսայի և Մանիսեսի գործարանները։ Կահույքի հարցում նրան հաջողվեց մարդկանց մոտ ձևավորված ֆրանսիական ճաշակը հնարավորինս փոխարինել իսպանականով։ Հատկապես նշանակալի էր 1925 թվականի Պատմական տարազների ցուցահանդեսը, որի հիման վրա հետագայում Մադրիդում ստեղծվեց Տարազների թանգարան։

Պրիմո դե Ռիվերայի բռնապետության ժամանակ Ազգային խորհրդակցական ասամբլեայի անդամ էր։

Ռոնդայում ստեղծեց «Centro Benéfico Docente de Ronda» կենտրոնը, որը արվեստի և արհեստների դպրոց էր, որտեղ հավաքվում էին տարբեր վարպետներ իսպանական հին գործվածքեղենը տարածելու նպատակով։

Մահացել է 1937 թվականի ապրիլի 28-ին Վիեննայի Իմպերիալ հյուրանոցում։

## Շքանշաններ
* 30px Մարիա Լուիզա թագուհու շքանշան

## Ծանոթագրություններ

## Գրականություն
* 
* 

## Արտաքին հղումներ
* Տրինիդադ ֆոն Շոլց Հերմենսդորֆը՝ Պարսենտի հերցոգուհին

Կատեգորիա:1867 ծնունդներ
Կատեգորիա:1937 մահեր
Կատեգորիա:Իսպանացի ազնվականներ
Կատեգորիա:Իսպանացի բարեգործներ
Կատեգորիա:Իսպանացի կոլեկցիոներներ
Կատեգորիա:Մալագա քաղաքում ծնվածներ
Կատեգորիա:Վիեննա քաղաքում մահացածներ
Վատիկանի տոնածառ

մինի|աջից|Վատիկանի տոնածառ Ծննդյան տոն 2007
**Վատիկանի տոնածառ**, եղևնի, կոչվում է նաև Սուրբ Պետրոսի հրապարակի Ծննդյան տոնածառ։ Կանգնեցված է Սուրբ Պետրոսի հրապարարակում անմիջապես Սուրբ Պետրոսի բազիլիկի դիմաց՝ ամեն տարի զարդարվելով Ծննդյան տոների արձակուրդների օրերին։ Տոնածառը իր բնական մեծությամբ հրապարակում տեղադրելու ավանդույթը սկզբնավորվել է 1982 թվականին Պապ Ջոն Պաուլի հորդորով, երբ Լեհաստանում ծնված Պապը Հյուսիսային Եվրոպայի խորհրդանիշը դարձեց Ծննդյան տոների ոգին։ Ավանդույթի համաձայն՝ Տոնածառը զարդարելը սկսվել է հյուսիսային Եվրոպայում և Հոլանդիայում։ Սկզբում ծառը ուղարկվել է Իտալիայից, հետո Ծննդյան ծառը Պապին ուղարկելը դարձել է պատիվ և Վատիկանը ծառեր է ստացել եվրոպական տարբեր երկրներից կամ շրջաններից։

Ծննդյան տոնածառը կանգնեցվում է Սուրբ Պետրոսի հրապարակի կենտրոնում այնտեղ գտնվող 17 ֆիգուրների հետ միասին, որոնցից 9-ը յուրահատուկ ցուցանմուշներ են՝ նվիրաբերված 1842 թվականին Սուրբ Վինսենթ Պալլոտտիի կողմից հռոմեական եկեղեցուն և մյուս 8 ցուցանմուշները ավելացվել են տարիների ընթացքում։ 2006 թվականին իտալական նահանգ Տրենտինոյի և Տեսերոյի գյուղական ավագանու կողմից տրամադրվել է 13 փայտյա ֆիգուրներ և կենդանիներ, ինչպես նաև առօրյա կյանքի հետ կապված կենցաղային իրեր։

## Ծանոթագրություններ

Կատեգորիա:Ամանորն աշխարհում
Կատեգորիա:Հանրահայտ եղևնիներ
Կատեգորիա:Տոնածառեր այբբենական կարգով
Իլամի նահանգ

**Իլամ օսթան** (, *Օսթան-է Իլամ*), օսթան (նահանգ) Իրանի Իսլամական Հանրապետության արևմուտքում, Իրանի 31 օսթաններից մեկը։ Հյուսիսից սահմանակից է Քերմանշահ, արևելքից` Լուրիստան, հարավից` Խուզեսթան օսթաններին, արևմուտքից` Իրաքին։ Օսթանի տարածքը կազմում է , բնակչությունը վերջին մարդահամարի տվյալներով` ։ Վարչական կենտրոնը Իլամ քաղաքն է։

Օսթանը ձևավորվել է 1973 թվականին, մինչ այդ այն մասն է կազմել Քերմանշահ օսթանի։ 2014 թվականից օսթանը մասն է կազմում Իրանի 4-րդ տարածաշրջանի, որի կենտրոնն է Քերմանշահ քաղաքը։

## Բնակչություն
2006 թվականի մարդահամարի տվյալներով օսթանի բնակչությունը կազմում էր 530 464 մարդ` 110 515 տնային տնտեսություններում։ 2011 թվականի մարդահամարը հաշվառել էր 557 599 մարդ, որոնք ապրում էին 135 499 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր արդեն 580 158 մարդ` 159 310 տնտեսություններում։

Տասը հազարից ավել բնակչությամբ քաղաքներն են Իլամը (բնակչությունը 2016 թվականի դրությամբ` 194 030 մարդ), Դեհլորանը (32 941 մարդ), Էյվանը (31 299 մարդ), Աբդանանը (23 946 մարդ), Դարեհ շահրը (21 900 մարդ), Մեհրանը (17 435 մարդ), Սարաբլեն (12 393 մարդ) և Արքավազը (11 977 մարդ)։ Քաղաքներում ընդհանուր առմամբ 2016 թվականի դրությամբ ապրում էր 395 263 մարդ (կամ բնակչության 68,2 տոկոսը)։

Օսթանի բնակչության հիմնական մասը կազմում են քրդերը։ Նրանց լեզուն` քրդերենը, գերակշռում է օսթանի հյուսիսային և կենտրոնական շրջաններում, ընդ որում օգտագործվում են հարավային քրդական բարբառները։ Հարավում` Դեհլորանի, Աբդանանի և Դարեհ շահրի շրջաններում, տարածված է նաև լոռերենը։ Ամենահարավում` Խուզեսթանի հետ սահմանային հատվածում, բնակիչներն արաբախոս են։ Իլամ օսթանում բնակչության բաժանումն ըստ լեզուների ներկայացված է ստորև բերված աղյուսակում.

## Աշխարհագրություն
Իլամը բաժանվում է երկու տարբեր բնական գոտիների. հյուսիսում և արևելքում Զագրոսի համակարգի մաս կազմող լեռներն են, որոնք տարածվում են հարավ-արևելքից հյուսիս-արևմուտք ուղղությամբ, իսկ հարավարևմտյան մասում տաք կլիմայով հարթավայրեր են։ Ամենակարևոր լեռնաշղթան Քաբիր Քուհն է, որը ձգվում է մոտ 175 կմ և որի առավելագույն բարձրությունը կազմում է 2 790 մ։

## Վարչական բաժանում
Օսթանը բաժանված է 12 շահրեստանների (գավառների).

400px

## Ծանոթագրություններ

Կատեգորիա:Իլամի նահանգ
Կատեգորիա:Իրանի աշխարհագրություն
Կատեգորիա:Իրանի նահանգներ
Տամարինդո (Կոստա Ռիկա)

200px|մինի|ձախից|Լողափ Տամարինդոյում
**Տամարինդո**, քաղաք և շրջան Կոստա Ռիկայի Գուանակաստե նահանգի Սանտա Կռուզ կանտոնում։ Շրջանի բնակչությունը կազմում է 6869 մարդ, իսկ քաղաքում ապրում է 500 մարդ։ Զբոսաշրջային սեզոնի ժամանակ և տոներին այստեղ այցելում է 5000 և ավելի մարդ։ Հիմնական զբաղմունքներն են ձկնորսությունը և սերֆինգը։ Այստեղ հանդիպում են աշխարհի ամենամեծ՝ հաստամաշկ կրիաները, որոնք գտնվում է անհետացման վտանգի տակ։

Շրջանի գլխավոր քաղաքներն են Տամարինդոն, Վիլյառեալը, Սանտա Ռոսան, Էռնանդեսը, Նոր Գարիտան և Սան Խոսե դե Պինիլլան։

Շրջանը զբաղեցնում է 123.53 կմ² տարածք։ Արևմուտքում Խաղաղ օվկիանոսն է։ Կան ցածրադիր բլուրներ։ Շրջանի տարածքով հոսում են Մատապալո և Սան Ֆրանցիսկո գետերը։

Ամբողջ տարին կլիման արևադարձային է։ Միջին ջերմաստիճանը մոտ 32&nbsp;°C է։

## Ծանոթագրություններ

## Արտաքին հղումներ
* Tamarindo Costa Rica Videos
* Information about surfing conditions in Tamarindo
* Tamarindo Directory 
* Tamarindo Lawyers and Attorneys 

Կատեգորիա:Կոստա Ռիկայի քաղաքներ
Նուսխուրի

[250px|մինի|Վերևում՝ [ասոմթավրուլիի, ներքևում՝ նուսխուրիի գրի նմուշ։]]

**Նուսխուրի** ( ― «փոքրատառ»), այբուբեն, որն օգտագործվում է հին վրացերենը տառադարձելու համար։

## Պատմություն
250px|մինի|Սինայի բազմագլուխը, որտեղ առաջին անգամ հանդիպում է նուսխուրի գիրը։
Պատմական տեսանկյունից՝ «նուսխուրի» գրի զարգացումը համընկնում է Վրաստանում արաբական ներխուժման, արաբների արտաքսման և Միասնական Ուղղափառ Վրացական պետության հիմնադրման դարաշրջանի հետ։ Վերջիններս պահանջում էին ստեղծել հոգևոր գրականություն։

Զարգացման գործընթացի արդյունքում ի հայտ եկան վրացական գրի իրարից տարբերվող 3 հիմնական ձևեր։ Մրգլովանին (կլոր) գլխագիրն է (մթավրուլի) կամ կանոնագիրը, որը բնութագրվում է կլորացված ձևավորությամբ, և, որպես կանոն, տառերի նույն չափսով (այս տառատեսակով իրականացված են «հանմետային» կրկնագիր մագաղաթները)։ Տարածված է եղել 9-10-րդ դարերում։ Մրգլովանիից առաջացել է նուսխուրին (փոքրատառեր), որն վրացական գրի ավելի խնայողական ձևն է։ Առաջին օրինակը հանդիպում է Սինայի բազմագլխում (864)։

Նուսխուրին լայնորեն տարածվել է 9-11-րդ դարերում։ 10-րդ դարից սկսած նուսխուրից զարգանում է մխեդրուլին (քաղաքացիական կամ աշխարհիկ, բառացի՝ ռազմական), ուղղահայաց փողերի տարբեր տարատեսակներով և կլորավունությամբ, ինչպես նուսխուրին։ Այն օգտագործվում էր որպես քաղաքացիական գիր, եկեղեցական կենցաղում պահպանվել է նուսխուրին՝ ստանալով երկրորդ անվանում՝ խուցուրի (քահանայական)։ 17-րդ դարում մխեդրուլին ստանում է ժամանակակից տեսքը, թափանցում է բոլոր ոլորտները, իսկ ներդրվելով տպագրության մեջ (1629), ի վերջո կայունանում է։

### Ներկա ժամանակներ
Ներկայումս Նուսխուրին, ինչպես և ասոմթավրուլին, ունի միայն գիտահետազոտական և կրոնական նշանակություն, քան որ որ հենց այս գրով է գրված վրացական պատմական հուշարձանների ճնշող մեծամասնությունը։ Բացի այդ, այսօր այս գրով հրատարակվում է կրոնական գրականության որոշակի մասը, ի դրա իմացությունը պարտադիր է բարձր հոգևոր աստիճան ունեցող անձանց համար։

## Այբուբեն



## Տես նաև
* Ասոմթավրուլի

## Ծանոթագրություններ

## Գրականություն
* თ. გამყრელიძე, წერის ანბანური სისტემა და ძველი ქართული დამწერლობა, თბილისი, 1990
* რ. პატარიძე, ქართული ასომთავრული, თბილისი, 1980
* ივ. ჯავახიშვილი, ქართული დამწერლობათა-მცოდნეობა ანუ პალეოგრაფია, თბილისი, 1949
* ე. მაჭავარიანი, ქართული ანბანი, თბილისი, 1977

Կատեգորիա:Վրացերենի այբուբեն
Մարիա դել Պիլար Ֆերնանդես Վեգա

**Մարիա դել Պիլար Ֆերնանդես Վեգա** (, ), Իսպանիայի թանգարանների ֆոնդապահ։

## Կենսագրություն
1922 թվականին ընդդիմության հաստատումից հետո մտավ ֆոնդապահների, գրադարանավարների և հնագետների խմբակ, ովքեր մասնագիտացել էին ամերիկյան ծագում ունեցող հավաքածուների մեջ։ Եղել է Դեկորատիվ արվեստի ազգային թանգարանի տնօրենը, սակայն 1928 թվականին խնդրեց, որ իրեն տեղափոխեն Ազգային հնագիտական թանգարան, որտեղ գլխավորեց թանգարանի նախակոլումբոսյան բաժինը՝ դառնալով Իսպանիայի առաջին կին ֆոնդապահը։ 1930-ական թվականներին կին ֆոնդապահների շարքերը համալրվեցին՝ 1930 թվականին՝ Ֆելիպա Նինիո Մասը և Խոակինա Էգուարես Իբանիեսը, իսկ 1931 թվականին՝ Կոնսեպսիոն Բլանկո Մինգուեսը և Ուրսիսինա Մարտինես Գալյեգոն։ 1933 թվականին մասնակցեց Միջերկրական ծովով համալսարանական շրջագայությանը, որն ուղենիշ հանդիսացավ իսպանական հնագիտության համար և նոր դիսցիպլիններ ներդրեց։ 1941 թվականի Իսպանիայի քաղաքացիական պատերազմից հետո նշանակվեց Ամերիկայի թանգարանի տնօրեն, որի բացումը տեղի ունեցավ 1944 թվականին համալսարանական քաղաքում։ Մարիա դել Պիլարը պաշտոնավարեց մինչև 1968 թվականը։

Ամուսնացել է Խոսե Ֆեռադիս Տոռեսի հետ, ով 1925-1928 թվականին զբաղեցնում էր Ազգային հնագիտական թանգարանի ֆոնդապահի պաշտոնը մինչև աշխատանքի անցավ Կենտրոնական համալսարանի դրամագիտության և բնաբանության ամբիոնում։

## Հրատարակումներ
* Ամերիկայի թանգարանի ուղեցույց (), 1965, Ministerio de Educación Nacional, Dirección General

## Ծանոթագրություններ

## Գրականություն
* 
* 

Կատեգորիա:Իսպանացի ֆոնդապահներ
Ուիլյամ Մոուզլի

**Ուիլյամ Մոուզլի** (, ), անգլիացի դերասան։ Հայտնի է Փիթեր Փևենսիի դերով «Նարնիայի ժամանակագրություններ։ Առյուծը, կախարդը և զգեստապահարանը» և «Նարնիայի ժամանակագրություններ։ Արքայազն Կասպիանը» ֆիլմերում։

## Մանկությունը և կրթությունը
Ուիլյամ Մոուզլին ծնվել է Շօփսքոմբում, Անգլիայում։ Հայրը Փիթեր Մոուզլին է (կինոգործիչ), իսկ մայրը՝ Ջուլիետ Մոուզլին։ Ուիլյամն ունի կրտսեր եղբայր և քույրէ Բենջամինը և Դեյզին։ Մոուզլին հաճախել է Շիփսքոմբի հիմնական դպրոցը ( 1991 թվականից 1998 թվականը և շարունակել է ուսումը «Վայքլիֆֆ» քոլեջում (), ապա «Մարլինգ» տղաների դպրոցում ():

## Կարիերա
### «Նարնիայի ժամանակագրություններ»
2003 թվականին Ուիլյամը ստացել է Փիթեր Փևենսիի դերը Քլայվ Սթեյփլս Լյուիսի «Նարնիայի ժամանակագրություններ։ Առյուծը, կախարդը և զգեստապահարանը» ստեղծագործության էկրանավորման մեջ։ Մոուզլին նկարահանվում է այդ ֆիլմի շարունակության՝ «Նարնիայի ժամանակագրություններ։ Արքայազն Կասպիանը» ֆիլմում 2008 թվականին։ 2010 թվականի «Նարնիայի ժամանակագրություններ։ Լուսաբացի նվաճողը» ֆիլմում նա խաղում է միայն դրվագում։

### 2012 — այժմ
2012 թվականին Ուիլյամ Մոուզլին խաղացել է «Ընկալում» ամերիկյան հեռուստասերիալի դրվագներից մեկում։ 2014 թվականին դերասանը ստացել է արքայազն Լիամ Հենսթրիջի դերը «Արքայական ընտանիքի անդամներ» սերիալում։ 2015 թվականին խաղացել է Բրենթ Ռայան Գրինի «Քող» ֆիլմում։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:1987 ծնունդներ
Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Ապրիլի 27 ծնունդներ
Կատեգորիա:Բրիտանացի հեռուստատեսային դերասաններ
Սերֆինգ

250px|մինի|Սերֆինգ Կալիֆոռնիայում|աջից
250px|մինի|Սերֆինգ Ավստրալիայում|աջից
**Սերֆինգ** (անգլերեն արտասանությունը՝ **սըրֆինգ**) (), ջրի վրայով սահքն է հատուկ տախտակով՝ սերֆերով, որը սովորաբար պատրաստվում է թեթև, ամուր պլաստմասսայից և պատվում է խեժով ու ապակեթելքով։ Այս մարզաձևի մրցումներն անցկացվում են ծովափնյա վայրերում։

Այս մարզաձևով զբաղվելու ամենանպաստավոր վայրերից են Ավստրալիայի և Կալիֆոռնիայի ծովափերը։

Սերֆինգում մարզիկի նպատակն է *բռնել* ծովային ալիքն ու բարձրանալ նրա վրա և վայր սահել ալիքի կատարից։ Այս մարզաձևում կարևոր է նաև, թե ինչպիսի ծովային ալիքների ժամանակ են տեղի ունենում մրցումները. ամենաբարդ և գրավիչ տեսք ունի խողովակաձև ոլորվող ծովային ալիքը, երբ սերֆինգորդն աշխատում է սահել-անցնել այդ *խողովակի* միջով։

Սերֆինգի մեկ այլ տարատեսակ վինդսերֆինգում մարզիկն օգտագործում է և՛ սերֆինգի, և՛ առագաստային սպորտի տարրերը։ Այս մարզաձևում, բացի մրցարշավներից, կազմակերպվում են նաև ազատ ոճի մրցումներ, որտեղ մարզիկները ջրի վրա ցուցադրում են բազմապիսի հնարքներ։

Սերֆինգում ամենաբարձր թռիչքի ռեկորդը պատկանում է Գարեթ Մաքնամարային (23.8 մետր)։

## Պատմություն
Սերֆինգը ծագել է հնագույն ժամանակներում, Պոլինեզիայում։ Ավելի քան 200 տարի առաջ բրիտանացի ծովագնացներն առաջինն են տեսել, թե ինչպես են Խաղաղ օվկիանոսում գտնվող Հավայան կղզիների բնակիչներն զբաղվում սերֆինգով (հավ.՝ he'enalu)։ Նրանք մինչև հիմա տախտակները պատրաստում են ձեռքերով։ Առաջին սերֆերը եղել են շատ մեծ և կշռել են մոտ 70 կգ։

Եվրոպացիները առաջին անգամ այն տեսել են 1767 թվականին, Տահիտիում։ Դա տեղի է ունեցել Սեմուել Ուոլիսի ղեկավարած «Դելֆին» ֆրեգատի շուրջերկրյա ճանապարհորդության ժամանակ։ Մեկ այլ վարկածով, առաջինը եղել է բուսաբան Ժոզեֆ Բենքսը (1796 թվականի ապրիլի 10-ին, Տահիտիում)։

Մարկ Տվենը, ով 1866 թվականին այցելել է Հավայան կղզիներ, գրել է՝

Ջորջ Ֆիթը (անգլ. George Freeth, նոյեմբերի 8, 1883-ապրիլի 7, 1919) հաճախ անվանվում է «ժամանակակից սերֆինգի հայրը»։ Նա ինքը նույնպես այդ կարծիքին էր։

1975 թվականին, երբ սկսվեց անցկացվել սերֆինգի պրոֆեսիոնալ մրցումներ, Մարգո Օբերգը դարձավ առաջին կին պրոֆեսիոալ սերֆինգորդը։

## Ծանոթագրություններ

## Արտաքին հղումներ
* Սերֆինգ 

Կատեգորիա:Ամառային օլիմպիական մարզաձևեր
Կատեգորիա:Ջրային մարզաձևեր
Միխայիլ Գալուստյան

**Միխայիլ Սերգեյի Գալուստյան** (Նշան Սերգեյի Գալուստյան, ), ռուսական շոումեն, հումորիստ, դերասան, սցենարիստ, պրոդյուսեր, ՈՒՀԱ-ի նախկին մասնակից, «Comedy Club» շոուի հրավիրված ռեզիդենտ։

## Կենսագրություն
Նշան Սերգեյի Գալուստյանը ծնվել է 1979 թվականի հոկտեմբերի 25-ին Սոչիում։ Սկզբից սովորել է Սոչիի № 2 դպրոցում։ 3-ից 5-րդ դասարաններում սովորել է նաև երաժշտական դպրոցի՝ դաշնամուրի բաժնում։ Աշխատել է տիկնիկային թատրոնում, որպես ձյուդոյի տիկնիկի խաղավար։ Հինգերորդ դասարանը ավարտելուց հետո, ծնողները նրան տեղափոխում են № 8 գիմնազիա, որտեղ նա առաջին անգամ բեմ է դուրս եկել, Վինի Թուխի կերպարում։ Տասներորդ դասարանում նա մասնակցում է հումորային նախագիծ՝ ՈՒՀԱ-ին (КВН) և իր դասընկերների օգնությամբ, նրանք հաղթում են տասնմեկերորդ դասարանցիներին։ Գալուստյանը դարձավ իր թիմի ավագը, և նրանք հաղթեցին բոլորին, բացի մի թիմից՝ ՍԳՈՒ-ին։

1996 թվականին Գալուստյանը ավարտեց դպրոցը և գնաց բժշկական համալսարան, որպես ֆելդշեր։ Նա այդ ժամանակներում խաղացել է «Այրված արև» թիմում։ 1998 թվականին նրա համալսարանային թիմը ընդունվում է Վորոնեժում կայանալիք ՈՒՀԱ-ի մրցույթին և հասնում է մինչև եզրափակիչ։ Իր թիմի ներկայանալուց հետո, Միխայիլը հրավեր է ստանում Ալեքսանդր Վասիելևիչի կողմից, մասնակցելու ՈՒՀԱ-ի բարձր լիգային։

Արդեն 2002 թվականին Միխայիլը դառնում է «Այրվող արև» թիմի ավագը։ Շատ չանցած «Այրվող արև» թիմը դառնում է ՈՒՀԱ-ի բարձր լիգայի հաղթող (2003 թվականին), նրանք երեք անգամ դարձել են նաև ՈՒՀԱ-ի ամառային գավաթի հաղթող (2004, 2005 և 2009)։

2006 թվականից մինչև 2012 թվականը, Միխայիլը մասնակցել է ՏՆՏ հեռուստատեսությունում ցուցադրվող «Наша Russia» հումորային սկետչկոմում։ Նկարահանվել է նաև «ChocoPie» բիսկվիթի գովազդում, և «Բասկին Ռոբինս» պաղպաղակի գովազդում։

2011 թվականին Գալուստյանը դառնում է Մոսկվայի պետական իրավաբանական ակադեմիայի ուսանող։

2012 թվականին Գալուստյանը մտնում է «NG Production» կազմի մեջ, որտեղ դառնում է կրեատիվ պրոդյուսեր։

## Անձնական կյանք
* Հայրը՝ Սերգեյ Նշանի Գալուստյան - խոհարար է
* Մայրը՝ Սուսաննա Արդաշի Գալուստյանը (ծն. 1948 թվականի դեկտեմբերի 31-ին)
* Եղբայրը՝ Դավիդ Գալուսյանը (ծն. 1986 թվականի մարտի 20-ին) - նույնպես հումորիստ է.
* Տատիկը՝ Վալենտինա Մարկովի Գալուստյանը - թոշակառու.
* Կինը (2007 թվականի հուլիսի 7-ից)՝ Վիկտորիա Գալուստյանը (ծն. 1986 թվականին) ավարտել է Կուբանի պետական համալսարանի՝ հաշվապահական ճյուղը.
** Աղջիկը՝ Էստելլան (ծն. 2010 թվականի օգոստոսի 25-ին)
** Աղջիկը՝ Էլինան (ծն. 2012 թվականի փետրվարի 16-ին)

## Ծանոթագրություններ

Կատեգորիա:Կատակերգուներ
Կատեգորիա:Հայ հումորիստներ
Կատեգորիա:Ռուսահայ դերասաններ
Կատեգորիա:Ռուսահայ կինոպրոդյուսերներ
Կատեգորիա:Ռուսահայ հաղորդավարներ
Կատեգորիա:Ռուսահայ սցենարիստներ
Կատեգորիա:Ռուսաստանի հեռուստատեսության դերասաններ
Կատեգորիա:«Ի՞նչ, որտե՞ղ, ե՞րբ» խաղի մասնակիցներ
Բուռնյոֆ

**Բուռնյոֆ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշել շրջանում։ Մտնում է Լա Ժարրի կանտոնի կազմի մեջ։ 
Համայնքի INSEE կոդ՝ 17059։

## Բնակչություն
Համայնքի բնակչությունը 2010 թվականին կազմում էր 1062 մարդ։

## Տնտեսություն
2010 թվականի տվյալներով 747 աշխատունակ տարիքի մարդկանցից (15-64 տարեկան) 517-ը տնտեսապես ակտիվ էին, 230-ը անգործունակ (ակտիվության ցուցանիշը 69.2 %, 1999 թվականին եղել է՝ 70.1 %)։ 517 աշխատունակ բնակիչներից 479-ը աշխատում էին (236 տղամարդ և 243 կին), անաշխատանք էին 38-ը (21 տղամարդ և 17 կին)։ 230 անգործունակ մարդկանցից 74-ը աշակերտներ կամ ուսանողներ են, 114-ը թոշակառու, 42-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Բուռնյոֆ 

Կատեգորիա:Ֆրանսիայի համայնքներ